అనిల్ రాథోడ్

అనిల్ రాథోడ్ (12 మార్చి 1950 - 5 ఆగస్టు 2020) మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు అహ్మద్‌నగర్ సిటీ శాసనసభ నియోజకవర్గం నుండి ఐదుసార్లు ఎమ్మెల్యేగా ఎన్నికై రెవెన్యూ శాఖ సహాయ మంత్రిగా పని చేశాడు.
రాజకీయ జీవితం
అనిల్ రాథోడ్ శివసేన పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1990 మహారాష్ట్ర శాసనసభ ఎన్నికల నుండి 2009 మహారాష్ట్ర శాసనసభ ఎన్నికల వరకు  అహ్మద్‌నగర్ సిటీ శాసనసభ నియోజకవర్గం నుండి వరుసగా ఐదుసార్లు ఎమ్మెల్యేగా ఎన్నికై 1995 నుండి 1997 వరకు శివసేన-బిజెపి మహాకూటమి ప్రభుత్వ హయాంలో రెవెన్యూ శాఖ సహాయ మంత్రిగా, 2009లో శివసేన డిప్యూటీ లీడర్‌గా పని చేశాడు.
నిర్వహించిన పదవులు
 1990: మహారాష్ట్ర శాసనసభకు ఎన్నికయ్యాడు (1వ పర్యాయం)
 1995: మహారాష్ట్ర శాసనసభకు తిరిగి ఎన్నికయ్యాడు (2వ పర్యాయం)
 1995 నుండి 1997 వరకు - రెవెన్యూ శాఖ సహాయ మంత్రి
 1999: మహారాష్ట్ర శాసనసభకు తిరిగి ఎన్నికయ్యాడు (3వసారి)
 2004: మహారాష్ట్ర శాసనసభకు తిరిగి ఎన్నికయ్యాడు (4వసారి)
 2009: మహారాష్ట్ర శాసనసభకు తిరిగి ఎన్నికయ్యాడు (5వసారి)
 2009–2020:  శివసేన డిప్యూటీ లీడర్
మరణం
అనిల్ రాథోడ్ 70 ఏళ్ల వయసులో కరోనా సోకడంతో అహ్మద్‌నగర్‌లోని ఒక ప్రైవేట్ ఆసుపత్రిలో చికిత్స పఁడుతూ తీవ్రమైన గుండెపోటుతో ఆగస్టు 5న మరణించాడు.
 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2009 మహారాష్ట్ర శాసనసభ్యులు
వర్గం:శివసేన నాయకులు